《杂兴》
宋代·李新

燔肉苟不至，何暇税冕行。
一日废礼经，不如无此生。
相鼠知拱废，寒暑不变更。
威仪特文具，衽席为乱萌。
蔑知圣人意，但以口舌争。
如彼为肉者，死即五鼎烹。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。